CELEX: 31986R0997
Language: el
Date: 1986-04-04 00:00:00
Title: Κανονισμός (ΕΟΚ) αριθ. 997/86 της Επιτροπής της 4ης Απριλίου 1986 περί αναστολής του προκαθορισμού του ποσού της ενίσχυσης για τους κραμβόσπορους, τους γογγυλόσπορους και τους ηλιανθόσπορους

Avis juridique important

|

31986R0997

Κανονισμός (ΕΟΚ) αριθ. 997/86 της Επιτροπής της 4ης Απριλίου 1986 περί αναστολής του προκαθορισμού του ποσού της ενίσχυσης για τους κραμβόσπορους, τους γογγυλόσπορους και τους ηλιανθόσπορους  

Επίσημη Εφημερίδα αριθ. L 090 της 05/04/1986 σ. 0044 - 0044

***** ΚΑΝΟΝΙΣΜΟΣ (ΕΟΚ) αριθ. 997/86 ΤΗΣ ΕΠΙΤΡΟΠΗΣ  της 4ης Απριλίου 1986  περί αναστολής του προκαθορισμού του ποσού της ενίσχυσης για τους κραμβόσπορους, τους γογγυλόσπορους και τους ηλιανθόσπορους  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), και ιδίως το άρθρο 27 παράγραφος 4,  τον κανονισμό (ΕΟΚ) αριθ. 1594/83 του Συμβουλίου της 14ης Ιουνίου 1983 σχετικά με την ενίσχυση για τους ελαιούχους σπόρους (3), και ιδίως το άρθρο 8 παράγραφος 3 δεύτερο εδάφιο,  Εκτιμώντας:  ότι το άρθρο 8 του προαναφερθέντος προβλέπει τη δυνατότητα αναστολής της εφαρμογής των διατάξεων των σχετικών με τον προκαθορισμό αν ο όγκος των αιτήσεων για προκαθορισμό της ενίσχυσης δεν αντιστοιχεί στη συνήθη διάθεση των σπόρων των οποίων η συγκομιδή έγινε στην Κοινότητα στην περίπτωση κατά την οποία το απαιτούμενο πιστοποιητικό δεν έχει ακόμα χορηγηθεί·  ότι η διατήρηση του παρόντος καθεστώτος, λαμβάνοντας υπόψη τη νομισματική κατάσταση και την αβεβαιότητα που κυριαρχεί στις αγορές συναλλάγματος, υπάρχει κίνδυνος να οδηγήσει σε κερδοσκοπικές ενέργειες·  ότι η κατάσταση που περιγράφεται ανωτέρω απαιτεί την προσωρινή αναστολή της εφαρμογής των διατάξεων που αφορούν τον προκαθορισμό της ενίσχυσης για τα εν λόγω προϊόντα και, σε εφαρμογή του άρθρου 5 δεύτερο εδάφιο του προαναφερθέντος κανονισμού, να μην εκδοθούν τα πιστοποιητικά των οποίων η αίτηση υποβλήθηκε μεταξύ 4 και 8 Απριλίου 1986,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο προκαθορισμός της ενίσχυσης για τους κραμβόσπορους τους γογγυλόσπορους και τους ηλιανθόσπορους αναστέλλεται για τα πιστοποιητικά για τα οποία η αίτηση υποβλήθηκε από τις 4 έως τις 8 Απριλίου 1986.  Άρθρο 2  Ο παρών κανονισμός αρχίζει να ισχύει στις 5 Απριλίου 1986.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 4 Απριλίου 1986.  Για την Επιτροπή  Lorenzo NATALI  Αντιπρόεδρος  (1) ΕΕ αριθ. 172 της 30. 9. 1966, σ. 3025/66.  (2) ΕΕ αριθ. L 362 της 31. 12. 1985, σ. 8.  (3) ΕΕ αριθ. L 163 της 22. 6. 1983, σ. 44.